
Parlamentul României

Camera Deputaţilor
Comisia pentru apărare, ordine                                                Bucureşti, 04.05.2006

publică şi siguranţă naţională                                                   Pl-x 271                                                             

Nr.32/259/2006

A V I Z

asupra propunerii legislative privind unele măsuri pentru asigurarea condiţiilor de dezvoltare fizică şi morală a elevilor şi studenţilor


În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură obişnuită, cu propunerea legislativă privind unele măsuri pentru asigurarea condiţiilor de dezvoltare fizică şi morală a elevilor şi studenţilor, trimisă cu adresa nr. Pl-x 271 din 10 aprilie 2006, înregistrată sub nr. 32/259 din 11 aprilie 2006.


Camera Deputaţilor este  Cameră decizională.

Obiectul propunerii legislative, acela de a ridica la nivel de lege prevederile Hotărârii Guvernului nr.128/1994, este insuficient elaborat şi reflectă o lipsă a activităţii normative.

Potrivit prevederilor art.61 din Regulamentul Camerei Deputaţilor, Comisia a dezbătut propunerea legislativă, menţionată mai sus, în şedinţa din 4 mai 2006.


În urma dezbaterilor, cu majoritate de voturi, s-a hotărât avizarea negativă a propunerii legislative.


Prin obiectul de reglementare şi conţinutul acesteia, propunerea legislativă face parte din categoria legilor ordinare.
Vicepreşedinte,
Marcu Tudor
Red. consultant Rus Roxana 
